钦定古今图书集成/明伦汇编/闺媛典/第018卷 > 红窗听二首 晏殊
## 钦定古今图书集成/明伦汇编/闺媛典/第018卷 > 红窗听二首 晏殊

澹薄梳妆轻结束。天付与、脸红眉绿。断环书素，传情
久许，双飞同宿。一晌无端分比目。谁知道、风前月
底，相看未足。此心终拟觅，鸾弦重续。

记得香闺临别语。彼此有、万重心诉。澹云轻霭知多
少。隔桃源无处。梦觉相思天欲曙。依前是、银屏画
烛。宵长岁暮。此时何计，托鸳鸯飞去。